Държавен вестник, бр. 26, 2024 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  26
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за приемане на Годишен отчет за дейността 
на Комисията за защита на личните данни 
за 2022 г.
Народното събрание на основание чл. 86, 
ал. 1 във връзка с чл. 84, т. 17 от Конститу-
цията на Република България и чл. 7, ал. 6 
от Закона за защита на личните данни 
Р Е Ш И :
Приема Годишен отчет за дейността на 
Комисията за защита на личните данни за 
2022 г.
Решението е прието от 49-ото Народно 
събрание на 20 март 2024 г. и е подпечатано 
с официалния печат на Народното събрание.
Председател на Народното събрание:  
Росен Желязков
2252
РЕШЕНИЕ
по Доклад за дейността на Комисията за 
енергийно и водно регулиране за 2022 г.
Народното събрание на основание чл. 84, 
т. 17 от Конституцията на Република Бълга-
рия във връзка с чл. 10, ал. 3 от Закона за 
енергетиката
Р Е Ш И :
Приема Доклад за дейността на Комисията 
за енергийно и водно регулиране за 2022 г.
Решението е прието от 49-ото Народно 
събрание на 21 март 2024 г. и е подпечатано 
с официалния печат на Народното събрание.
Председател на Народното събрание:  
Росен Желязков
2263
РЕШЕНИЕ
за предприемане на действия във връзка с 
наличие на ликвидни проблеми и невъзмож­
ност Фонд „Сигурност на електроенергий­
ната система“ да изпълнява законовите си 
задължения
Във връзка с писмо с № ФСЕС 273/28 фев-
руари 2024 г. на председателя на Управителния 
съвет на Фонд „Сигурност на електроенергий-
ната система“ до Асен Василев – министър на 
финансите, с копие до Румен Радев – министър 
на енергетиката, и на основание чл. 86, ал. 1 
от Конституцията на Република България 
Народното събрание
Р Е Ш И :
1. Във връзка с ликвидни проблеми и 
невъзможност Фонд „Сигурност на елек-
троенергийната система“ да изпълнява 
законовите си задължения съгласно Закона 
за енергетиката следва да се предприемат 
действия за финансово стабилизиране на 
Фонд „Сигурност на електроенергийната 
система“ и съответно на електроенергийната 
система, както следва:
1.1. Възлага на министъра на финансите да 
предприеме необходимите действия за покри-
ване на оперативния дефицит от 1 млрд. лв. 
във Фонд „Сигурност на електроенергийната 
система“ в срок до 31 март 2024 г. 
1.2. Фонд „Сигурност на електроенер-
гийната система“ да разходва получените 
средства по т. 1.1 за покриване на разходите 
по чл. 36б, ал. 1, т. 1 и 2 от Закона за енер-
гетиката за ценовия период 1 юли 2023 г. –  
30 юни 2024 г. съгласно Решение № Ц-14 от 
30 юни 2023 г. на Комисията за енергийно 
и водно регулиране.
Решението е прието от 49-ото Народно 
събрание на 21 март 2024 г. и е подпечатано 
с официалния печат на Народното събрание.
Председател на Народното събрание:  
Росен Желязков
2264
КОНСТИТУЦИОНЕН СЪД
ОПРЕДЕЛЕНИЕ № 2 
от 13 март 2024 г.
по конституционно дело № 8 от 2024 г.
Конституционният съд в състав: предсе-
дател: Павлина Панова, членове: Мариана 
Карагьозова-Финкова, Константин Пенчев, 
Филип Димитров, Таня Райковска, Надежда 
Джелепова, Атанас Семов, Красимир Влахов, 
Янаки Стоилов, Соня Янкулова, Борислав Бе-
лазелков, Десислава Атанасова, при участието 
на секретар-протоколиста Мариана Малканова 
разгледа в закрито заседание на 13.03.2024 г. 
конституционно дело № 8/2024 г., докладвано 
от съдия Десислава Атанасова.
Производството е по чл. 149, ал. 1, т. 2 от 
Конституцията на Република България във 
фазата по допустимост на искането по реда 
на чл. 19, ал. 1 от Закона за Конституционен 
съд (ЗКС).
Делото е образувано на 9.02.2024 г. по иска-
не на съдебен състав на Окръжeн съд – Плевен 
(ОС – Плевен), за установяване на противо-
конституционност на разпоредбите на чл. 381, 
ал. 2 и 3 и на чл. 382, ал. 3 от Наказателно-